Қазақстан халқы Ассамблеясы

Кеңесінің шешімімен

**БЕКІТІЛГЕН**

хаттама № 18-35-4.3

2019 ж. «20» қараша

жана редакция

(№ 19-35-04.3 **/**28.11.2019)

**Қазақстан халқы Ассамблеясының этномәдени бірлестіктерін қоғамдық аккредиттеу ережесі (жаңа редакцияда)**

**1. Жалпы ережелер**

1. Қазақстан халқы Ассамблеясының этномәдени бірлестіктерін *(бұдан әрі – этномәдени бірлестіктер)* қоғамдық аккредиттеудің осы Ережесі Қазақстан Республикасының «Қазақстан халқы Ассамблеясы туралы» Заңына сәйкес әзірленді және этномәдени бірлестіктерді, олардың құрылымдық бөлімшелерін (филиалдары мен өкілдіктерін) қоғамдық аккредиттеу тәртібін айқындайды.

2. Қоғамдық аккредиттеу деп этномәдени бірлестіктердің, олардың құрылымдық бөлімшелерінің (филиалдары мен өкілдіктерінің) қызмет деңгейін Қазақстан Республикасының «Қазақстан халқы Ассамблеясы туралы» Заңының өлшемдері мен талаптарына сәйкес деп тану түсініледі.

Құрылымдық бөлімшелер деп этномәдени бірлестіктердің филиалдары мен өкілдіктері, сондай-ақ этномәдени бірлестіктердің қауымдастығы (одағы) құрамындағы этномәдени бірлестіктер түсініледі.

Этномәдени бірлестіктерді, олардың құрылымдық бөлімшелерін (филиалдары мен өкілдіктерін) Қазақстан халқы Ассамблеясының этномәдени бірлестіктерінің Тізіліміне *(бұдан әрі – Тізілім)* енгізу қоғамдық аккредиттеудің нәтижесі болып табылады.

3. Тізілім Қазақстан халқы Ассамблеясының порталында орналастыры-лады және ашық қол жетімді болып табылады.

Тізілімді жүргізуді Қазақстан Республикасының Президенті жанындағы «Қоғамдық келісім» РММ *(бұдан әрі – Жұмыс органы)* қамтамасыз етеді.

4. Қоғамдық аккредиттеудің әрекет ету мерзімі *–* этномәдени бірлестіктердің, олардың құрылымдық бөлімшелерінің (филиалдары мен өкілдіктерінің) Тізілімге енгізілген күнінен бастап 3 жыл.

5. Республикалық және өңірлік этномәдени бірлестіктерді қоғамдық аккредиттеуді Аккредиттеу жөніндегі комиссия *(бұдан әрі – Комиссия)* жүзеге асырады.

Комиссия Қазақстан халқы Ассамблеясы *(бұдан әрі – ҚХА)* мүшелерінің қатарынан құрылады.

Комиссия құрамына мемлекеттік органдардың, мекемелердің және қоғамдық келісім мен жалпыұлттық бірлікті нығайтуға атсалысатын азаматтық қоғам институттарының өкілдері кіре алады, бұл ретте олардың саны өңірлік комиссия құрамының 1/3-нен аспауы тиіс.

Комиссияның лауазымдық құрамын ҚХА Кеңесі бекітеді.

6. Жергілікті этномәдени бірлестіктерді, олардың құрылымдық бөлімшелерін (филиалдары мен өкілдіктерін), сондай-ақ республикалық және өңірлік этномәдени бірлестіктерді, олардың құрылымдық бөлімшелерін (филиалдары мен өкілдіктерін) қоғамдық аккредиттеуді осы Ережеге сәйкес, Нұр-Сұлтан, Алматы, Шымкент қалаларының және облыстардың Қазақстан халқы Ассамблеялары жанындағы аккредиттеу жөніндегі өңірлік комиссиялар *(бұдан әрі – өңірлік комиссия)* жүзеге асырады.

Өңірлік комиссиялар тиісінше, Нұр-Сұлтан, Алматы, Шымкент ққ. және облыстардың Қазақстан халқы ассамблеялары мүшелерінің қатарынан құрылады.

Өңірлік комиссияның құрамына мемлекеттік органдардың, мекемелердің және қоғамдық келісім мен жалпыұлттық бірлікті нығайтуға атсалысатын азаматтық қоғам институттарының өкілдері кіре алады, бұл ретте олардың саны өңірлік комиссия құрамының 1/3-нен аспауы тиіс.

Өңірлік комиссияның лауазымдық құрамын өңірлік Қазақстан халқы ассамблеясының Кеңесі бекітеді.

7. Комиссияның (өңірлік комиссияның) отырыстары қажеттілігіне қарай, бірақ жылына кемінде бір рет өткізіледі.

8. Этномәдени бірлестіктерді қоғамдық аккредиттеу ережелерін, Комиссия (өңірлік комиссия) туралы ережені Қазақстан Республикасының Президенті жанындағы «Қоғамдық келісім» республикалық мемлекеттік мекемесінің ұсынуы бойынша Қазақстан халқы Ассамблеясының Кеңесі бекітеді.

**2. Аккредиттеуді жүргізу тәртібі**

9. Қоғамдық аккредиттеуге қатысу және Тізілімге енгізу үшін этномәдени бірлестік Комиссияға (өңірлік комиссияға) мынадай құжаттарды ұсынады:

1) осы Ереженің № 1 қосымшасына сәйкес нысан бойынша өтініш;

2) этномәдени бірлестіктің, филиалдың № 2 Қосымшаға сәйкес паспорты.

10. Республикалық және (немесе) өңірлік этномәдени бірлестікке қоғамдық аккредиттеуді жүргізу туралы өтініш Комиссияға ҚР Президенті жанындағы «Қоғамдық келісім» РММ *(бұдан әрі – Жұмыс органы)* арқылы беріледі.

Жергілікті этномәдени бірлестікті, олардың құрылымдық бөлімшелерін (филиалдары мен өкілдіктерін) аккредиттеуді жүргізу туралы өтініш тиісті өңірдің әкімі аппаратының «Қоғамдық келісім» КММ *(бұдан әрі – жұмыс органы)* арқылы өңірлік комиссияға беріледі.

11. Құжаттарды қараудың және Комиссияның (өңірлік комиссияның) қоғамдық аккредиттеу туралы шешім қабылдауының жалпы мерзімі Жұмыс органы (жұмыс органы) өтінішті қабылдаған күннен бастап отыз жұмыс күнінен артық болмауы тиіс.

12. Құжаттардың толық еместігі немесе Ереженің талаптарына сәйкес еместігі анықталған жағдайда Жұмыс органы (жұмыс органы) анықталған кемшіліктер жойылғанға дейін өтінішті қарауды тоқтата тұрады және бұл туралы этномәдени бірлестікті, оның құрылымдық бөлімшелерін (филиалдары мен өкілдіктерін) хабардар етеді. Бұл ретте, осы Ереженің 11-тармағында белгіленген мерзім *–* құжаттарды қарау мерзімі тоқтатылады.

Құжаттарды қарау мерзімі этномәдени бірлестіктің, оның құрылымдық бөлімшелерінің (филиалдары мен өкілдіктерінің) талап етілген құжаттары Жұмыс органына (жұмыс органына) келіп түскен күннен бастап жаңартылады.

13. Құжаттардың Ереженің талаптарына сәйкес келмеуі немесе толық еместігі анықталған жағдайда, Комиссия (өңірлік комиссия) құжаттарды этномәдени бірлестікке, оның құрылымдық бөлімшелеріне (филиалдары мен өкілдіктеріне) тікелей қайтарады.

Этномәдени бірлестік, оның құрылымдық бөлімшелері (филиалдары мен өкілдіктері) анықталған бұзушылықтарды жойғаннан кейін Комиссияға (өңірлік комиссияға) жалпы негізде қоғамдық аккредиттеуді жүргізуге өтінішпен қайта жүгінуге құқылы.

Қажет болған жағдайда өзге құжаттарды өтініш берушіден не уәкілетті органдардан Жұмыс органы (жұмыс органы) не Комиссия (өңірлік комиссия) қосымша сұрата алады.

14. Қарау нәтижелері бойынша Комиссия (өңірлік комиссия):

- этномәдени бірлестікті, оның құрылымдық бөлімшелерін (филиалдары мен өкілдіктерін) аккредиттеу туралы;

- этномәдени бірлестікті, оның құрылымдық бөлімшелерін (филиалдары мен өкілдіктерін) аккредиттеуден өткізбеу туралы;

- аккредиттеу туралы шешімнің күшін жою туралы;

- аккредиттеу мерзімін ұзарту немесе ұзартудан бас тарту туралы

шешім шығарады.

15. Аккредиттеуден өткізбеуге және (немесе) аккредиттеу туралы шешімді жоюға мыналар:

1) этномәдени бірлестіктің, оның құрылымдық бөлімшелерінің (филиалдары мен өкілдіктерінің) қызметінің мақсаттарының, міндеттерінің және (немесе) негізгі бағыттарының Қазақстан Республикасының «Қазақстан халқы Ассамблеясы туралы» Заңының өлшемдері мен талаптарына сәйкес келмейтіндігі анықталуы;

2) этномәдени бірлестік, оның құрылымдық бөлімшелері (филиалдары мен өкілдіктері) ұсынған құжаттардың осы Ереженің талаптарына сай келмеуі;

3) этномәдени бірлестіктің, оның құрылымдық бөлімшелерінің (филиалдары мен өкілдіктерінің) жұмыс істеу ұзақтығы мемлекеттік тіркелген күннен бастап 1 жылдан кем болуы;

4) этномәдени бірлестіктің, оның құрылымдық бөлімшелерінің (филиалдары мен өкілдіктерінің) құжаттарында дәйексіз және (немесе) бұрмаланған ақпараттың болуы негіз болып табылады.

16. Осы Ереженің 15-тармағында көзделген негіздемелер анықталған жағдайда, Ассамблея Хатшылығы тиісті ақпаратты Комиссияның (өңірлік комиссияның) Жұмыс органына (жұмыс органына) этномәдени бірлестікті, оның құрылымдық бөлімшесін (филиалдары мен өкілдіктерін) қоғамдық аккредиттеу туралы шешімнің күшін жою және Тізілімге тиісті белгі енгізу туралы ұсыныспен жібереді.

**3. Этномәдени бірлестікті Тізілімнен шығарудың**

**негіздері мен тәртібі**

17. Комиссияның және өңірлік комиссиялардың қоғамдық аккредиттеу және (немесе) аккредиттеу туралы шешімнің күшін жою туралы шешімдері

3 жұмыс күнінен кешіктірмей этномәдени бірлестікті, оның құрылымдық бөлімшесін (филиалдары мен өкілдіктерін) Тізілімге енгізу үшін немесе Тізілімнен шығару үшін жұмыс органына беріледі.

18. Этномәдени бірлестікті, оның құрылымдық бөлімшесі (филиалдары мен өкілдіктері) қоғамдық аккредиттеу мынадай жағдайларда:

1) этномәдени бірлестік, оның құрылымдық бөлімшесі (филиалдары мен өкілдіктері) қайта ұйымдастырылса немесе таратылса;

2) ҚХА Хатшылығының этномәдени бірлестік, оның құрылымдық бөлімшесі (филиалдары мен өкілдіктері) қызметінің Қазақстан Республикасы «Қазақстан халқы Ассамблеясы туралы» Заңының мақсаттары мен міндеттеріне, өлшемдері мен талаптарына сәйкес келмеуі туралы ұсынысы негізінде Комиссияның (өңірлік комиссияның) шешімдері болғанда;

3) Қазақстан халқы Ассамблеясы Кеңесінің (облыстардың (астананың, республикалық маңызы бар қалалардың) Қазақстан халқы ассамблеялары кеңестерінің) этномәдени бірлестікті, оның құрылымдық бөлімшесін (филиалдары мен өкілдіктері) аккредиттеу туралы шешімнің күшін жою туралы шешімдері болғанда тоқтатылады.

19. Этномәдени бірлестік қайта ұйымдастырылған жағдайда бір ай мерзімде Комиссияға (өңірлік комиссияға) осы Ережелердің 1-, 2-қосымшаларына сәйкес нысан бойынша өтініш пен құжаттарды ұсынады.

20. Этномәдени бірлестік, оның құрылымдық бөлімшесі (филиалы және өкілдігі) атауы немесе заңды мекенжайы өзгерген жағдайда он бес жұмыс күні ішінде бұл туралы Жұмыс органын (жұмыс органын) хабардар етеді.

Жұмыс органы (жұмыс органы) 3 жұмыс күні ішінде бұл туралы ҚХА Хатшылығына хабарлайды.

Өңірлік ҚХА хатшылықтары Тізілімге өзгерістер мен толықтырулар енгізу үшін Қазақстан Республикасының Президенті жанындағы «Қоғамдық келісім» РММ-не 5 жұмыс күні ішінде хабарлайды.

**4. Этномәдени бірлестікті қоғамдық аккредиттеу туралы шешімнің мерзімін ұзарту негіздері мен тәртібі**

21. Этномәдени бірлестік, оның құрылымдық бөлімшесінің (филиалдары мен өкілдіктері) қоғамдық аккредиттеу мерзімі аяқталғанға дейін бір айдан кешіктірмей Жұмыс органына (жұмыс органына) аккредиттеу мерзімін ұзарту туралы өтініш береді.

Өтінішке этномәдени бірлестіктің, оның құрылымдық бөлімшесінің (филиалдары мен өкілдіктері) Қазақстан халқы Ассамблеясының мақсаттары мен міндеттерін іске асыру бойынша оның қызметіне қатысуы туралы ақпарат қоса беріледі.

Мерзімді ұзарту мәселесі бойынша Комиссияның (өңірлік комиссияның) шешімі қабылданғанға дейін этномәдени бірлестік, оның құрылымдық бөлімшесі (филиалдары мен өкілдіктері) Тізілімде өз мәртебесін сақтайды.

22. Аккредиттеу мерзімін ұзарту туралы өтініш Комиссияның (өңірлік комиссияның) таяудағы отырысында қаралады.

Комиссияның (өңірлік комиссияның) шешімі үш жұмыс күні ішінде Жұмыс органына беріледі.

Комиссияның (өңірлік комиссияның) оң шешімі болған жағдайда аккредиттеу мерзімі келесі үш жылға ұзартылады.

**5. Қорытынды ережелер**

23. Комиссияның (өңірлік комиссияның) шешіміне этномәдени бірлестік оның құрылымдық бөлімшесінің (филиалдары мен өкілдіктері) Қазақстан халқы Ассамблеясының Кеңесіне (өңірлік Қазақстан халқы ассамблеясының Кеңесіне) шағымдана алады.

Этномәдени бірлестіктерді

Қоғамдық аккредиттеу ережелеріне

1-қосымша

*(нысаны)*

|  |  |
| --- | --- |
|  | Қазақстан халқы Ассамблеясының этномәдени бірлестіктерін қоғамдық аккредиттеу жөніндегі комиссияға  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(этномәдени бірлестіктің басшысы*  *(тегі, аты, әкесінің аты)*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(мекенжайы, телефоны, электрондық поштасы)* |

**Өтініш**

     Сізден \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(этномәдени бірлестіктің, оның құрылымдық бөлімшесінің атауы)*

қоғамдық аккредиттеуден өткізуді және Қазақстан халқы Ассамблеясының этномәдени бірлестіктерінің Тізіліміне енгізуді сұраймын.

Өтінішке мынадай құжаттар қоса беріледі:  
      1) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      2) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      4) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      5) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

МО 20 \_\_ ж. «\_\_\_\_» \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*(қолы)           (тегі, аты, әкесінің аты)*

Өтініш түскен күн 20 \_\_ ж. «\_\_\_\_» \_\_\_\_\_\_\_\_\_\_\_\_\_\_

Тіркеу нөмірі \_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 *(жауапты тұлғаның) қолы, тегі, аты, әкесінің аты)*

Этномәдени бірлестіктерді

Қоғамдық аккредиттеу ережелеріне

2-қосымша

**ЭТНОМӘДЕНИ БІРЛЕСТІКТІҢ**

**ПАСПОРТЫ**

*(этномәдени бірлестіктің басшысы өз қолымен толтырады)*

1. Тіркелуі және орналасқан жері туралы мәліметтер:

* ұйымдық-құқықтық нысаны және толық атауы
* заңды тұлғаны мемлекеттік тіркеу, заңды тұлғаны мемлекеттік қайта тіркеу күні мен нөмірі (мемлекеттік қайта тіркеу болған жағдайда көрсету)
* орналасқан жері, заңды және нақты мекенжайы
* бірлестіктің мәртебесі (республикалық, өңірлік, облыстық, қалалық, аудандық)

2. Басшылық туралы мәлімет:

* Бірінші басшының тегі, аты, әкесінің аты, қысқаша өмірбаяны, жұмыс тәжірибесі, байланыс деректері
* Бірінші басшының орынбасарының (орынбасарларының) тегі, аты, әкесінің аты, байланыс деректерімен қоса
* оларды сайлау немесе тағайындау үшін негіздеме (жалпы жиналыстың немесе басқа уәкілетті органның хаттамасы, күні мен нөмірі)

3. Құрылтайшылар туралы мәліметтер:

* құрылтайшылардың тегі, аты, әкесінің аты, байланыс деректері көрсетілген тізімі (егер құрылтайшы заңды тұлға болса, атауын, БИН, тіркеу нөмірінің аналогын көрсету)

4. Этномәдени бірлестік туралы мәліметтер:\*

* тіркелген мүшелер мен активтің саны
* штаттық қызметкерлер саны
* меншігіндегі және жалға алынған үй-жайлардың болуы (алаңы (м2), олардың нысаналы мақсаты (музейлер, көрме залдары, санаттары және т. б.)
* қаржыландыру: көздері, көлемі, баламалы көздердің болуы (коммерциялық қызмет, демеушілік көмек және т.б.)
* БАҚ болуы (интернет-сайт)

5. Филиалдары мен өкілдіктері: \*\*

* Құрылымдық бөлімшесінің (филиалының,/өкілдігінің) толық атауы
* есептік тіркеудің, қайта тіркелген күні мен нөмірі (есептік қайта тіркеу болған жағдайда көрсету)
* орналасқан жері (мекенжайы, байланыс деректері)
* филиалдың (өкілдіктің) басшысының тегі, аты, әкесінің аты
* Құрылымдық бөлімшенің (филиалдың /өкілдіктің) қоғамдық аккредиттеу туралы мәліметтер-шешімнің күні мен нөмірі

6. Этномәдени бірлестік қызметінің мазмұны:

* Жарғыға (Ережеге) сәйкес бірлестіктің мәні, мақсаттары мен міндеттері
* Жарғыға (Ережеге) сәйкес қызметтің негізгі бағыттары
* іске асырылған және іске асырылатын дербес жобалар (мақсаттары, іс-шаралардың қысқаша мазмұны, нәтижелері)
* мемлекеттік органдармен және ұйымдармен ынтымақтастық (іс-шаралардың бағыттары, форматы, қысқаша мазмұны, нәтижелері)
* Қазақстан халқы Ассамблеясымен және ҚХА құрылымдарымен өзара іс-қимыл (іс-шаралардың бағыттары, форматы, қысқаша мазмұны, нәтижелері)
* азаматтық қоғамның басқа институттарымен ынтымақтастық (бағыттары, форматы, іс-шаралардың қысқаша мазмұны, нәтижелері)
* этностың тарихи шығу елінің ұйымдарымен ынтымақтастық (бағыттары, форматы, іс-шаралардың қысқаша мазмұны, нәтижелері).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* сұратылған ақпарат бойынша мәліметтер болмаған жағдайда сызықша қойылады*

*\*\* құрылымдық бөлімшенің паспортын толтыру кезінде қауымдастық нысанындағы этномәдени бірлестіктер – қауымдастық мүшелері туралы деректер келтіріледі*